《近闻直学冯子容以家产中丘乘之赋作诗戏之》
宋代·王洋

千古茫茫不可攀，仲尼日月照儒关。
生前冷灶七日火，身后遗儒十万间。
宁许富儿通市籍，只求贤士共欢颜。
那知等级输邦计，变许颜原见一班。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。